|  |  |
| --- | --- |
|   | \*P/1838792\* |

**REPUBLIKA HRVATSKA**

SPLITSKO-DALMATINSKA ŽUPANIJA

GRAD SPLIT

Upravni odjel za financijsko upravljanje i kontroling

Odsjek za javnu nabavu

KLASA: 330-05/18-01/245

URBROJ: 2181/01-04-03/2-18-2

Split, 20. studenoga 2018. godine

Sukladno članku 13. Pravilnika o provedbi postupaka jednostavne nabave („Službeni glasnik Grada Splita“ broj 04/17) Grad Split objavljuje slijedeći:

**POZIV ZA DOSTAVU PONUDA**

1. **Naziv javnog naručitelja** :

 Grad Split, Obala kneza Branimira 17, Split, OIB: 78755598868

1. **Opis predmeta nabave i tehničke specifikacije:**

 Nabava novog osobnog automobila za potrebe Gradske uprave (za Upravni odjel

 za komunalno gospodarstvo, redarstvo i mjesnu samoupravu)

1. **Procijenjena vrijednost nabave:** 80.000,00 kuna (bez PDV-a)
2. **Evidencijski broj nabave:** 2018/08-02-008-K
3. **Kriterij za odabir ponude:** ekonomski najpovoljnija ponuda snajnižom cijenom
4. **Traženi dokazi sposobnosti i uvjeti isključenja:**
	1. Upis u sudski, obrtni, strukovni ili drugi odgovarajući registar države sjedišta gospodarskog subjekta, ne stariji od 3 (tri) mjeseca od dana objave ovog poziva na internetskim stranicama Grada Splita.
	2. potrebno ovlaštenje za rad kao dokaz pravne i poslovne sposobnosti: DA**/NE**
	3. Potvrda Porezne uprave o stanju duga koja ne smije biti starija od 30 dana od dana objave poziva na internetskim stranicama Grada kojom se dokazuje da je ponuditelj ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja.
	4. **Tehnička specifikacija**

Ponuditelj je dužan u svojoj ponudi priložiti dokumente kojima dokazuje sukladnost ponuđenog sa zahtjevima u pogledu opisa predmeta nabave i tehničke specifikacije.

Dokumenti moraju biti na hrvatskom jeziku i latiničnom pismu. Ukoliko je priložen izvorni dokument na stranom jeziku uz njega je ponuditelj dužan priložiti i prijevod ovlaštenog sudskog tumača na hrvatski jezik.

Tehničke značajke automobila dane su na obrascima u Tehničkoj specifikaciji predmeta nabave iz priloga ovom Pozivu. Kako bi ponuda bila valjana ponuđeni automobili moraju zadovoljiti sve traženo iz obrazaca u Tehničkoj specifikaciji predmeta nabave.

Ponuditelj u tom smislu mora uz svoju ponudu dostaviti popunjene obrasce iz Tehničke specifikacije predmeta nabave na način da upiše ponuđenu marku, tip i model automobila, te ispuni kolonu „Ponuđeno“ .

Kolonu „Ponuđeno“ je obvezno ispuniti na način da se na za to predviđeno mjesto (prazna crta) upišu ponuđene tehničke značajke automobila, ovisno o tome što se na koju stavku tehničkih značajki odnosi.

Uz obrasce iz Tehničkih specifikacija predmeta nabave ponuditelj mora dostaviti i dokumentaciju u kojoj je naveden kompletan opis ponuđenog automobila .

Obrasci iz Tehničke specifikacije predmeta nabave moraju pritom biti ovjereni potpisom ovlaštene osobe ponuditelja kao i pečatom, te ispunjeni u cjelosti.

Ukoliko ponuditelj dokumentima traženim u ovoj točki ne dokaže da ponuđena roba zadovoljava zahtjeve u pogledu opisa predmeta nabave i tehničkom specifikacijom postavljene uvjete, Naručitelj će takvu ponudu odbiti.

Za svaku stavku troškovnika dozvoljeno je nuditi robu samo jednog proizvođača, marku, tip i model automobila. Nuđenje alternativnih proizvođača, varijanti ili inačica specificirane robe nije dopušteno.

* 1. **Popis ovlaštenih servisa za ponuđenu marku osobnog automobila**

Budući da se automobili u jamstvenom roku moraju održavati u ovlaštenim servisima za pojedinu marku automobila, te s obzirom na radno vrijeme Naručitelja i ograničenost u broju automobila koja su mu na raspolaganju te stalne interventne poslove Naručitelja za koje je neophodno korištenje automobila, Naručitelj ista mora servisirati i održavati u servisima koji se nalaze u mjestima u blizini sjedišta Naručitelja. Na ovaj način bi se na odvoz/dovoz sa servisa/popravka trošilo što je moguće manje vremena i na taj način omogućilo nesmetano obavljanje posla za Naručitelja uz najmanje troškove.

Dokaz se podnosi u obliku popisa ovlaštenih servisa (servisne mreže), raspoloživih za cijelo vrijeme trajanja jamstvenog roka, na području Republike Hrvatske za ponuđenu marku i tip automobila. Popis mora sadržavati najmanje naziv i adresu ovlaštenog servisa, te mora biti ovjeren potpisom ovlaštene osobe ponuditelja i pečatom.

Gospodarski subjekt mora dostaviti popis ovlaštenih servisa za pružanje usluga održavanja automobila na području Republike Hrvatske, i to u sjedištima svih županija RH, a najdalje u krugu od 30 km od sjedišta županije.

* 1. **Opisi i fotografije automobila**

I. Gospodarski subjekt je obvezan u ponudi dostaviti kompletan opis marke i tipa automobila. Opis automobila može biti sastavljen od strane ponuditelja ili proizvođača automobila. Iz opisa mora biti vidljivo da ponuđeni automobil udovoljava svim uvjetima iz obrasca „Tehničke specifikacije“, odnosno svaka karakteristika automobila određena u obrascu „Tehničke specifikacije“ mora se nalaziti u opisu automobila. Opis mora sadržavati fotografije ponuđenog automobila (min. prednja i stražnja strana, bočno i unutrašnjost).

II. Budući da se u ovom postupku nabave nabavlja roba koja ne predstavlja robu široke potrošnje, te za koju je prije stavljanja u promet potrebno imati zastupstvo ili ovlaštenje proizvođača za prodaju, te stoga Ponuditelj mora dostaviti Ovlaštenje proizvođača ili ovlaštenog zastupnika za nuđenje stavki troškovnika za predmet nabave koju nudi u ovom postupku bagatelne nabave. Ako ovlaštenje daje ovlašteni zastupnik, ponuditelj u ponudi mora priložiti i „Ovlaštenje proizvođača zastupniku“ kojim proizvođač potvrđuje da je navedena tvrtka njegov ovlašteni zastupnik za tekuću godinu.

III. Ponuditelj mora u ponudi dostaviti uz ponuđenu marku i tip automobila Izjavu o bezuvjetnom jamstvenom roku za automobile, koju izdaje proizvođač ili ovlašteni zastupnik za ponuđene automobile.

U izjavi mora biti navedeno:

a. Da će jamstveni rok na ponuđeni automobil, tj. za svaku stavku troškovnika, a sve sukladno Tehničkoj specifikaciji, trajati najmanje 5 godina od dana isporuke robe.

b. Navedeno jamstvo podrazumijeva sve mehaničke i limarske dijelove na automobilu (pogonsku grupu, lim, boju i sl.) te bilo kakve izvanredne kvarove koji mogu nastati kao posljedica redovitog korištenja predmeta nabave sukladno naputku proizvođača.

c. U slučaju nemogućnosti otklanjanja takvih izvanrednih kvarova u roku od 30 dana Ponuditelj je dužan Naručitelju dati u zamjenu drugi identični automobil prema identičnim uvjetima iz ponude/ugovora, a sve sukladno Zakonu o obveznim odnosima Republike Hrvatske.

IV. Ostale potrebne izjave:

Ponuditelj mora u ponudi dostaviti:

a. Izjavu o bezuvjetnoj suglasnosti za ugradnju GPS sustava koju izdaje proizvođač ili ovlašteni zastupnik za ponuđeni automobil. Ovom izjavom daje se suglasnost na ugradnju GPS sustava u svaki ponuđeni/isporučeni automobil na (ili sukladno) obrascu X iz dijela B ove DZN) bez gubitka prava iz jamstvenog roka.

* 1. **Primopredaja predmeta nabave, prezentacija i instruktaža:**

Prilikom primopredaje izvršit će se pregled automobila, sukladno Pozivu i tehničkim specifikacijama. Tom prilikom Naručitelj/Korisnik i ponuditelj sastavit će Zapisnik o primopredaji s opisom svih eventualnih nedostataka koji se mogu otkloniti s naznakom roka za otklanjanje nedostataka od strane ponuditelja.

Ponuditelj će prilikom primopredaje priložiti svu dokumentaciju potrebnu za registraciju automobila, uputu o korištenju na hrvatskom jeziku, te servisnu i jamstvenu knjižicu. U jamstvenu knjižicu automobila Ponuditelj je obvezan upisati trajanje bezuvjetnog jamstva.

Ponuditelj će obavezno prilikom isporuke automobila dostaviti Naručitelju valjanu Izjavu o sukladnosti automobila.

Primopredaja predmeta nabave:

- Grad Split, Obala kneza Branimira 17, 21000 Split

Automobil prilikom isporuke mora imati pun spremnik goriva.

 **Svi dostavljeni dokazi mogu biti u neovjerenoj preslici, a Naručitelj zadržava**

 **pravo provjere istih.**

1. **Rok za dostavu ponuda**: bez obzira na način dostave do **10:00 sati** do dana **30.** **studenog 2018**. godine (petak).

Ponude će se otvoriti (nejavno) na adresi Grad Split, Split, Obala kneza Branimira

 17, dana **30. studenog 2018.** godine u **10:00 h**.

1. **Način dostavljanja ponuda i adresa:** Ponude se dostavljaju u zatvorenoj omotnici

 (naziv i adresa Naručitelja, naziv i adresa Ponuditelja, evidencijski broj nabave,

 naziv predmeta nabave i naznaka „ne otvaraj“) na Protokol Grada Splita, **Upravni**

 **odjel za financijsko upravljanje i kontroling/Odsjek za javnu nabavu,** Obala

 kneza Branimira 17, Split 21000.

1. **Rok isporuke:** 20 (dvadeset) dana od stupanja ugovora na snagu
2. **Mjesto isporuke**: Grad Split, Obala kneza Branimira 17, 21000 Split
3. **Kontakt osoba (ime, prezime, telefon, e-mail**):

Marijana Kirevski, marijana.kirevski@split.hr, 021/310-056

Katarina Nataša Merćep, katarinanatasa.mercep@split.hr, 021/310-023

Kontakt osoba vezano za tehničku specifikaciju: Mario Negotić 021/310-461.

1. **Datum objave na internetskim stranicama:** 20. studenog 2018. godine
2. **Način izrade ponude:**

Ponuda se izrađuje na način da čini cjelinu, na hrvatskom jeziku i latiničnom pismu.

Ponuda se uvezuje jamstvenikom i to na način da se onemogući naknadno vađenje ili umetanje listova. Stranice ponude se označavaju brojem na način da je vidljiv redni broj stranice i ukupan broj stranica ponude. Ponude se pišu neizbrisivom tintom.

 Ponuda mora sadržavati:

* 1. popunjeni ponudbeni list
	2. dokumente tražene točkom 6. ovog Poziva
	3. popunjeni troškovnik iz ovog Poziva
	4. popunjena teh. specifikacija
	5. ostalo traženo u Pozivu za dostavu ponuda (izjave i sl.)
1. **Uvjeti sposobnosti i odredbe koje se odnose na zajednicu gospodarskih**

 **subjekata :**

 Ukoliko se radi o zajednici gospodarskih subjekata, dokazi sposobnosti i uvjeti

 isključenja iz točaka 6.a) i 6.c) ovog Poziva utvrđuju se za svakog člana pojedinačno.

 Ukoliko se radi o zajednici gospodarskih subjekata, ostale sposobnosti dokazuju se

 zajednički, odnosno dovoljan je dokaz jednog od članova zajednice.

 U zajedničkoj ponudi mora biti navedeno koji će dio ugovora izvršavati pojedini član

 zajednice ponuditelja (predmet ili količina, vrijednost ili postotni udio).

 Ako u postupku nabave bude odabrana ponuda zajednice gospodarskih subjekata,

 zajednica je dužna nakon sklapanja ugovora (trenutak izvršnosti Zaključka o odabiru) dostaviti dokument o određenom pravnom obliku zajedničkog ustrojstva u mjeri u kojoj je to nužno za zadovoljavajuće izvršenje Ugovora (npr. međusobni sporazum, ugovor o poslovnoj suradnji ili slično). Navedeni akt mora biti potpisan od svih članova zajednice gospodarskih subjekata.

1. **Rok, način i uvjeti plaćanja:**

 Sukladno članku 12. stavak 2. Zakona o financijskom poslovanju i predstečajnoj nagodbi (NN 108/12, 144/12, 81/13, 112/13, 71/15, 78/15) Naručitelj će plaćanje računa izvršiti u roku do 60 (šezdeset) dana od dana zaprimanja uredno ovjerenog računa na protokol Grada Splita.

 Ovaj rok Naručitelj navodi zbog složenih procedura ovjere zaprimljenih računa kojima podliježe.

1. **Navod o podugovarateljima ako ih ima:** naziv, sjedište, OIB, broj računa, predmet, količina, vrijednost podugovora i postotni dio ugovora koji se daje u podugovor.
2. **Način određivanja cijene:**

Ponuditelj će ispuniti jedinične cijene za sve stavke iz troškovnika i ukupne cijene

 za sve stavke iz troškovnika.

 **Cijenu ponude** (u troškovniku i ponudbenom listu) ponuditelj će upisati **bez PDV-a,**

 **iznos PDV-a** (ukoliko ponuditelj nije u sustavu PDV-a ovo mjesto ostavlja prazno**),**

 **te cijenu s PDV-om.**

 Cijena ponude piše se brojkama u apsolutnom iznosu.

 U cijenama su uključeni svi troškovi (materijal, radna snaga, režijski troškovi, i sl.)

 kao i sve pristojbe, takse (carina, trošarina) i ostala davanja koja je ponuditelj dužan

 platiti iz bilo kojeg razloga.

 Cijena je nepromjenjiva za cijelo vrijeme trajanja ugovora.

 **Prilog:** ponudbeni list, troškovnik, tehnička specifikacija

**I PONUDBENI LIST** koji se obvezno prilaže

Naziv i sjedište Ponuditelja:

OIB:

Broj računa:

Ponuditelj u sustavu PDV-a: DA NE (zaokružiti)

Adresa za dostavu pošte:

Adresa e-pošte:

Kontakt osoba Ponuditelja:

Te/Mobl:

Fax:

 GRAD SPLIT

 PREDMET: **Nabava novog osobnog automobila za potrebe Gradske uprave (za**

 **Upravni odjel za komunalno gospodarstvo, redarstvo i mjesnu**

 **samoupravu)**

Cijena ponude bez PDV-a: \_\_\_\_\_\_\_\_\_\_\_\_\_\_\_\_\_\_\_\_\_\_kn

PDV: ­­ \_\_\_\_\_\_\_\_\_\_\_\_\_\_\_\_\_\_\_\_\_ kn

Cijena ponude s PDV-om: \_\_\_\_\_\_\_\_\_\_\_\_\_\_\_\_\_\_\_\_\_ kn

PPMV: \_\_\_\_\_\_\_\_\_\_\_\_\_\_\_\_\_\_\_\_\_ kn

SVEUKUPNA CIJENA: \_\_\_\_\_\_\_\_\_\_\_\_\_\_\_\_\_\_\_\_\_ kn

Rok valjanosti ponude: 60 (šezdeset) dana od krajnjeg roka za dostavu ponuda

 Ime i prezime odgovorne osobe, potpis i pečat:

**II TROŠKOVNIK**

|  |  |  |  |  |  |  |
| --- | --- | --- | --- | --- | --- | --- |
| **R. br.** | **Opis stavke** | **J.m.** | **Kol** | **Proizvod koji se nudi** | **Jed. cijena u kn** | **Cijena bez PDV-a:** |
| 1. | Osobno vozilo s karakteristikama sukladnim Tehničkoj specifikaciji ovog Poziva | Kom | 1 |  |  |  |
|  | Cijena ponude bez PDV-a: |  |
|  | PDV: |  |
|  | Cijena ponude s PDV-om: |  |
|  | PPMV: |  |
|  | SVEUKUPNA CIJENA: |  |

U Splitu, \_\_\_\_\_\_\_\_\_\_\_ 2018. godine Ponuditelj:

**III TEHNIČKA SPECIFIKACIJA**

Osobno vozilo – 1 kom

Marka vozila: ­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tip vozila: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Boja vozila: Bijela

|  |  |
| --- | --- |
| **Traženo** | **Ponuđeno** |
| **VOZILO** |  |
| Vrsta vozila | osobno vozilo |  |
| Mjesta za sjedenje | 5 |  |
| Pogon | prednji |  |
| Broj vrata | 4/5 |  |
| **MOTOR** | benzinski |  |
| Tip | najmanje 1.2  |  |
| Radni obujam | najmanje 1.149 |  |
| Snaga motora kW/KS | najmanje 55/75 |  |
| Mjenjač | Ručni – 5 ili 6 brzina |  |
| Potrošnja komb. | najviše 6,5 |  |
| CO2 | do 140 (g/km) |  |
|  |
| EU norma | EURO 6 |  |

**Ostalo:**

Sustav protiv blokiranja kotača ABS

Nadzor za stabilnost vozila ESP

Sustav protiv proklizavanja pogonskih kotača ASR

Regulator i ograničavač brzine

Zračni jastuci za vozača i suvozača

Bočne zračne zavjese

Centralno zaključavanje vozila

Električni servo upravljač

Daljinsko centralno zaključavanje

Električno podizanje prednjih stakala

Grijač zadnjeg stakla

Klima uređaj

Električno podešavanje vanjskih retrovizora

Upravljač podesiv po visini

Mehaničko podešavanje vozačkog sjedišta po visini

Svjetlo u prtljažniku

Prednji i zadnji nasloni za glavu

Djeljiv naslon stražnjih sjedala

Sigurnosni pojasevi podesivi po visini

Sigurnosni pojasevi na stražnjem sjedalu

Upozorenje za nevezane sigurnosne pojaseve

Odbojnici u boji karoserije

Autoradio s CD-om +MP3 + zvučnici

|  |
| --- |
|  |
| **JAMSTVA** |  |  |
| Jamstvo na motor | najmanje 5 godina |  |
| Jamstvo na prohrđavanje | Najmanje 8 godina |  |
| Mobilno jamstvo | najmanje 5 godina + asistencija |  |

Ovlaštena osoba ponuditelja koja može dati objašnjenja u svezi s ponudom:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime, funkcija)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefon)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(e-mail)

U \_\_\_\_\_\_\_\_\_\_\_\_\_\_, \_\_\_\_\_\_\_\_ 2018. godine

****